ຈີນປະນາມຫວຽດນາມ ທີ່ລ່ວງລະເມີດ ເຂດນ່ານນໍ້າຂອງຕົນ
ຈີນປະຕິເສດ ຕໍ່ລາຍງານຂອງຫວຽດນາມ ແລະຮຽກຮ້ອງໃຫ້ ຫວຽດນາມ ຢຸດເຊົາການລ່ວງລະເມີດ ເຂດນ່ານນໍ້າຂອງຕົນ
ຈີນໄດ້ກ່າວຫາຫວຽດນາມວ່າ ເຂົ້າໄປໃນເຂດນ່ານນໍ້າຂອງ ຕົນແບບຜິດກົດໝາຍແລະເຮັດໃຫ້ຊີວິດຂອງພວກຊາວປະ ມົງຈີນຕົກຢູ່ໃນອັນຕະລາຍໃນກໍລະນີພິພາດກ່ຽວກັບເລື່ອງ ເຂດນໍ້າແດນດິນໃນທະເລຈີນໃຕ້ ກະຊວງການຕ່າງປະເທດຈີນໄດ້ອອກຄຳປະນາມຕໍ່ຫວຽດ ນາມໃນຕອນແລງວັນພະຫັດວານນີ້ ຫຼັງຈາກຮາໂນ່ຍກ່າວ ວ່າເຮືອປະມົງຂອງຈີນໄດ້ແລ່ນຕຳກຳປັ່ນສຳຫຼວດນໍ້າມັນລຳ ນຶ່ງຢູ່ໃນເຂດນ່ານນໍ້າຂອງຫວຽດນາມ ແຕ່ໂຄສົກກະຊວງການຕ່າງປະເທດຈີນທ່ານ Hong Lei ກ່າວວ່າ ເຮືອປະມົງຈີນ ໄດ້ແລ່ນໄປເກາະເອົາສາຍເຊືອກ ເຄເບີ້ລຂອງກຳປັ່ນຫວຽດນາມ ແລະຖືກແກ່ດຶງໄປເປັນເວລານຶ່ງຊົ່ວໂມງ ໂຄສົກກະຊວງ ຕ່າງປະເທດຈີນຍັງກ່າວວ່າ ຫວຽດນາມໄດ້ທຳການສຳຫຼວດຫານໍ້າມັນ ແລະແກັສທຳມະ ຊາດຢູ່ໃນເຂດນ່ານນໍ້າຂອງຈີນແລະທວງໃຫ້ຫວຽດນາມຢຸດເຊົາການລ່ວງລະເມີດທັງໝົດ ໃນທ້າຍເດືອນແລ້ວນີ້ ຫວຽດນາມກ່າວວ່າ ເຮືອຂອງຈີນຫຼາຍລຳໄດ້ຕັດສາຍເຄເບີ້ລຂອງ ກຳປັ່ນສຳຫຼວດຫວຽດນາມອີກລຳນຶ່ງ